== Komponisten ==
Hans ungdom var præget af den dansk/norske romantiske tradition, og han var livet igennem tro mod den romantiske musiks idealer. Han fulgte ikke de moderne strømninger og lod sig ikke forvirre af det brud med senromantikken, som blev sat i gang i begyndelsen af århundredet. Man kan godt sige at Børresen var en konservativ komponist. Børresen var fascineret af havet, og han delte sit liv mellem en lejlighed ved [[Marmorkirken]] i Københavns centrum og længere ophold i [[Skagen]]. De første år boede han på Brøndums Hotel. Efter [[Holger Drachmann]]s død i januar 1908, lejede han dennes hus i Skagen frem til 1909. I 1910 byggede han ''Kaddara'' på Chr. X's Vej 82 efter tegninger af [[Ulrik Plesner]]. <ref>[http://www.skagenlokal.dk/skagens_vejnavne.html Skagens Vejnavne | SKAGEN LOKALHISTORISKE FORENING<!-- Bot genereret titel -->]</ref> I Skagen var han et musikalsk led i den berømte [[P.S. Krøyer|Krøyerske]] og [[Michael Ancher|Ancherske]] kunstnerkreds. Om dette har han selv skrevet: "''Her er fred og ro, dejligt om sommeren, men også storartet om vinteren. Skagen ligger på den nordligste spids. Havet er det samme som for 50 år siden – den vældige horisont og det store luftmaleri. Jeg kan ikke se andet end, at der er stor forbindelse mellem malerkunst og musik. Krøyer arbejde således gerne til musik, og jeg har ofte spillet i hans atelier, når han malede''".
Kunst Musik Historie Kunsthistorie Ledelse Grupper Foreninger Ledere